NaiveNeuron/SloPal huggingface dataset:
Jurinová, Erika, poslankyňa NR SR (2017-06-15):
Ďakujem obom kolegyniam za príspevky k tejto téme. Áno, náhradná starostlivosť je aj v očiach mnohých ľudí, mnohých občanov považovaná za niečo, nechcem povedať, menejcenné, ale nie rovnocenné s klasickým rodičovstvom a to je veľká chyba. Naozaj, prosím vás, začnime sa pozerať na náhradných rodičov, tí, ktorí majú už akýmkoľvek spôsobom to dieťa dané do starostlivosti, či sú adoptívnymi rodičmi, to je jedno, ale proste oni sa starajú o dieťa a to je dôležité. Neni dôležité, či sa stará biologický rodič alebo náhradný rodič. Preto si myslím, že je úplne dôvodné, aby sa sumy príspevkov pri narodení dieťaťa zjednotili, to je prvá vec. Druhá vec, ktorú takisto predkladáme alebo ktorú upravujeme, je ten spôsob žiadosti. Ak už sa matke, proste ak matka nemohla porodiť svoje vlastné dieťa, ale teda žiada si ho v náhradnej starostlivosti, podarilo sa jej ho získať v náhradnej starostlivosti, neviem používať správne slová, tak potom musí mať aj špeciálny režim v možnosti žiadať takýto príspevok. Načo nám je príspevok, ktorý v reálne ľudia nevedia využiť? Potom to vyzerá, ako len aby sme mali niečo na papieri. A tretia vec, ktorú by som rada, rada poznamenala, že, že v podstate už sa v pléne objavil podobný návrh zákona, ktorý rieši podobné veci možnože trošku ešte rozšírenejšie, predpokladám, že o tom bude rozprávať aj kolega Dostál, a chcem povedať, že rovnako ako my žiadame o podporu ich novely, rovnako sme radi podporili aj novelu druhej opozičnej strany. Takže tak veľmi vhodne vybraná téma. A aha, posledné ešte, ktoré som... (Prerušenie vystúpenia časomerom.)
Laurenčík, Milan, podpredseda NR SR (2021-09-30):
Ďakujem veľmi pekne. Prosím vás, pani podpredsedníčka vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Štefana Kuffu, ktorý sa v sále nachádza, takže ju budeme čítať, a znie: „Vážený pán premiér, kedy a o koľko zvýšite platy lekárov, zdravotných sestier a zdravotníckych pracovníkov?“ Pani podpredsedníčka, nech sa páči, máte slovo.
Mamojka, Mojmír, poslanec NR SR (2011-09-14):
Ďakujem za slovo. No, ja som si myslel, že nechcem, ale šťastie, som myslel, že pol tretej, spím a sa mi sníva, ale nesnívalo sa mi. Pán poslanec, mne vás je ľúto, pretože máte šedivú hlavu, a ja ako človek, ktorý som musel počuť a aj vyprodukovať stovky prezentácií v živote, a keď toto niečo vyprodukuje niekto, kto má dvadsať a nemá žiadnu prax, žiadne skúsenosti, žiaden rétorický talent, tak pochopím. Ak máte asistenta alebo asistentov, ak chcete vystúpiť, dajte si to radšej pripraviť, lebo tam vecne niet k čomu. Z hľadiska formy, obsahu, škoda rečí. Ja len jednu poznámku, hoci nerád takto, ale toto nedá niečo nepovedať. Ešteže je mŕtvy Holzmann. Viete, kto je to Holzmann, ten špičkový český komik. Keby on o vás vedel, tak sa zblázni od strachu, že mu rastie bezkonkurenčný rival. Ďakujem. (Smiech v sále.)
Pamula, Peter, poslanec NR SR (2020-02-21):
Vážený pán predseda, navrhujem hlasovať po prerokovaní všetkých troch bodoch.
Viskupič, Jozef, poslanec NR SR (2015-04-23):
Ďakujem. Holt myslím si, pán poslanec Lipšic, že marketing nepustí a nedočkáš sa toho nejakého proste názoru na opozičný návrh, pretože základné marketingové nastavenie bolo – opozícia nemá riešenie. Čiže môžeme tu dať 20 pozmeňujúcich návrhov, nevyjadria sa, ale to tu zažívame tri roky. A preto naozaj autori absurdného divadla by sa nemali z čoho červenať, pretože pri absurditách typu „určite bude vypočutý, asi“ by som upozornil aj na jeden moment, ktorý ja som si tiež všimol a viacerí ľudia si všimli, priamo na tlačovke, kedy premiér Fico hovoril o tom, ako v dnešných, alebo včera povedal, že dnes prebehla vo Váhostave, chcel povedať asi razia, ale následne sa opravil a povedal, že dnes prebehla vo Váhostave policajná návšteva. Čiže myslím si, že to okrídlené sicílske heslo, ktoré tu hovorila pani poslankyňa Gibalová, že „ak kradneš v malom, tak si zlodej, ale ak vo veľkom, robíš kariéru“, má aj slovenské vyjadrenie. A to je: ak kradneš v malom, tak za tebou príde policajná razia a komando, ale ak kradneš vo veľkom, tak očakávaj doma policajnú návštevu. To presne sa stalo včera vo Váhostave a len to podčiarkuje celú absurditu tejto situácie. Ďakujem.
Žiga, Peter, minister hospodárstva SR (2019-04-04):
Nebola vznesená otázka, bolo len konštatovanie, takže nemám dôvod odpovedať.
Bugár, Béla, podpredseda NR SR (2017-11-29):
Prezentujme sa a hlasujme o bodoch 1 až 76. (Hlasovanie.) Prítomných 134 poslancov, za 79, proti 11, zdržalo sa 44 poslancov. Pripomienky sme schválili. Nech sa páči.
Grendel, Gábor, podpredseda NR SR (2022-03-30):
Pán poslanec Jarjabek.
Čepček, Martin, poslanec NR SR (2023-03-21):
Ďakujem pekne. Možno tu vzniknú nejaké otázky, čo sa týka rozpočtu a dopadu na verejné financie. Ja som pred podaním tohto návrhu zákona informoval ministra vnútra aj ministra obrany. Minister obrany mi hneď povedal, že on v rozpočte peniaze na tento zákon má. Nie je to taký veľký dopad. Čo sa týka ministra vnútra, tam sú tiež pozitívne informácie. Ešte sa to týka nejakých takých drobných inštitúcií, ktoré majú tiež výsluhové dôchodky. Zatiaľ je prísľub, že nie je to taký veľký dopad na štátny rozpočet, ale je tam viacej pozitív ako negatív, tak vyzerá, že ten zákon by bol úspešný. A teda prosím aj vás poslancov, aj z opozície, aj z koalície, o podporu tohto zákona. Ďakujem.
Pellegrini, Peter, predseda NR SR (2015-03-12):
Prezentujme sa a hlasujme o návrhu pána spravodajcu prerokovať návrh zákona v druhom čítaní. (Hlasovanie.) Prítomných 130 poslancov, za hlasovalo 85, zdržalo sa 43, nehlasovali 2. Tento návrh sme schválili.
Laššáková, Jana, podpredsedníčka NR SR (2014-11-08):
Pán poslanec Galko, nech sa páči.
Klus, Martin, podpredseda NR SR (2019-10-16):
Ďakujem. S reakciou na faktické, pán poslanec Heger.
Číž, Miroslav, podpredseda NR SR (2015-05-29):
Ďakujem pekne. Teraz v rozprave ako posledný riadne prihlásený vystúpi pán poslanec Mičovský.
Suja, Miroslav, poslanec NR SR (2021-09-22):
Pani Šuteková, ja rozumiem vášmu útoku a absolútne mi nevadí, absolútne mi nevadí váš osobný život, ak myslíte toto. Je mi to úplne jedno, s kým žijete a čo robíte. Nikdy by som sa k tomu nezniesol, aby som na vás zaútočil, to mi je jedno. A ja neviem, či ste boli v tej sále, alebo neboli, ale mňa vrcholne vytočila pani poslankyňa Cigániková, ako tu reagovala tým, že si klepe po hlave v tej sekunde, keď doktor Urban hovorí, že treba chrániť deti pred pedofilmi. To je zlé? Tým som klesol? Ja tomu nerozumiem. Boli ste tu alebo ste tu neboli? Alebo stála chrbtom ku vám a potom neviete? Však tu behala a kričala, že sme v 19. storočí. V 19. storočí, pani poslankyňa Šuteková! V 19. storočí by vás upálili, aj vás, viete. Ale teraz to nikomu nevadí. Je nám to úplne jedno, ani na vás nebudem kvôli tomu útočiť, ja to rešpektujem. Ale ma tu ide vytáčať, keď niekto obhajuje práva detí a chce chrániť deti a odsudzuje, že by mohli byť ohrozené pedofilmi, a naša kolegyňa ide klepať po čele a hovorí, že nie sme v 19. storočí. Tak nerozumiem vášmu útoku, pani poslankyňa Šuteková. Tomu nerozumiem. Ste boli v inej sále alebo čo? Veď keď nechcete vecne reagovať, tak nereagujte, tak ako ste povedali. Ale to, čo tu, pozrite si záznam, čo robila pani poslankyňa Cigániková. Miro Urban, doktor Urban povedal, že neútočí na LGBTI komunitu, na LGBTI komunitu ne-ú-to-čí, neútočí na vás. Tak chráni práva detí. A zrazu je tu problém.
P. Šimko, prezident Prezídia Fondu národného majetku SR: (2008-07-03):
Je to rozhodnutie politické. Fond národného majetku pripravuje svoju reštrukturalizáciu, znižuje počty stavov podľa náročnosti činností jednotlivých sekcií, čo je dlhodobejší priebeh, pretože tí ľudia majú nejaké zmluvy a nejaké odchodné. To je jedna vec. Druhá vec je, privatizačné problémy, ktoré ste možno, pán poslanec, bagatelizovali, svedčia o tom, že ten Fond národného majetku má 300 súdnych sporov. To nie je zásluha terajšieho vedenia fondu ani terajšej vládnej koalície. Pretože tých 300 súdnych sporov, to sa jedná o miliardy korún. To nie sú maličké spory, ktoré môže urobiť podnikový právnik. Tam na tom naozaj treba pracovať. Ani by som nezľahčoval sledovanie pohľadávok, pretože tí privatizéri, ktorí doteraz boli, a vy ste sám povedali, aké percento ich je v konkurze alebo v likvidácii, tak to je cielené, to je vedomé, to sa musí usledovať. Len keď niekoľko rokov sa to nerobilo a privatizovalo sa a niekoľko rokov sa to nesledovalo, tak to treba dotiahnuť do konca. Ja nehovorím, že Fond národného majetku v takomto rozsahu absolútne je využitá inštitúcia. Ale hovorím znova, znižujeme stavy, ale v končenom dôsledku je to rozhodnutie politické. A neviem teda proste si predstaviť tú formu návratu majetku, ktorý vláda rozhodla podľa platného zákona o privatizácii a previedla ho na Fond národného majetku, aby ho previedol na iné osoby. Vrátiť ju nazad do štátu, čo by bolo teda znárodnenie. Ale prepáč, že to bol môj názor osobný. Ďakujem.
Blanár, Juraj, poslanec NR SR (2018-06-13):
Vážená pani kolegyňa, v prvom rade mi dovoľte povedať, že nehovorili ste pravdu v súvislosti s tým, že LSPP fungovalo. Keby ste chodili po Slovensku a videli ste, akým spôsobom LSPP fungovalo, to už bolo len zotrvačnosťou a novela tohto zákona bola priam žiaduca. Preto si myslím, že zákon o ambulantnej pohotovostnej službe je kvalitatívne vylepšený, o tom niet pochýb, v porovnaní s LSPP, čo bolo predtým. A mohol by som vám povedať množstvo problémových vecí, ktoré predtým boli. Pán kolega Bastrnák už vysvetlil, že akým spôsobom sa vyšlo v ústrety lekárom z hľadiska platieb. To už je, dnes máme problém s dobrovoľnosťou, je aj preto, že zrejme tie dohody, ktoré ešte predchádzajúci pán minister Drucker urobil s profesnými zväzmi, prestali ako keby platiť. Ako prídu k tomu tí lekári, ktorí prijmú tú službu a idú slúžiť, a tí, ktorí to jednoducho odmietnu? Prečo by práve len oni mali slúžiť a tí druhí si povedia, jednoducho slúžiť nebudeme? Toto treba nejakým spôsobom vyriešiť. A myslím si, že ten pozmeňujúci návrh, ktorý bol predložený, to rieši. Hovorili ste o pozmeňujúcich návrhoch, mrzí ma to, že takýmto spôsobom zavádzate, pretože viete, že v našom výbore sme sa dohodli, že pán predseda tie pozmeňujúce návrhy posiela s dostatočným časovým predstihom, aj keď rokovací poriadok jasne hovorí o tom, že poslanec má právo predložiť pozmeňujúci návrh. Čiže ak by som to takto zhrnul, pani poslankyňa, každý pozmeňujúci návrh, ktorý v budúcnosti vy predložíte a bude čo i len pol hodinu alebo hodinu predložený pred samotným rokovaním, ja budem môcť označiť podľa vašej terminológie, že je amatérsky, že je zlý. Ale pritom na to máte právo. Nerobte toto, robíte medvediu službu tomu, čo robí poslanec vo výbore aj tu v parlamente.
P. Hrušovský, predseda NR SR: (2002-11-15):
Nech sa páči, pán poslanec, máte slovo. J. Jaduš, poslanec: Vážený pán predseda, vážení kolegovia, kolegyne, dovoľte mi ako poverenému overovateľovi prečítať zápisnicu o tajnom hlasovaní o návrhu na voľbu členov Rozhlasovej rady, ktoré sa konalo 20. novembra 2002 ako opakovaná voľba. Na tajné hlasovanie o návrhu na voľbu členov Rozhlasovej rady bolo vydaných a poslanci si osobne prevzali 140 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rozhlasovej rady 0 poslancov neodovzdalo hlasovacie lístky a zo 140 odovzdaných hlasovacích lístkov bolo 9 neplatných. Zo 131 platných hlasovacích lístkov overovatelia zistili, že pri voľbe Jána Hrubalu hlasovalo za 1 poslanec, proti 88 poslancov, zdržalo sa 42 poslancov. U Vladimíra Taliana hlasovalo za 83 poslancov, proti 32, zdržalo sa 16 poslancov. U pani Kataríny Začkovej hlasovalo za 1 poslanec, proti 90 poslancov, zdržalo sa 40 poslancov. U pána Jána Dudru hlasovalo za 72 poslancov, proti 42 poslancov, zdržalo sa 17 poslancov. U pána Petra Glocka hlasovalo za 2 poslanci, proti 88 poslancov, zdržalo sa 41 poslancov. U pani Eleny Antalovej hlasovalo za 103 poslancov, proti  20 poslancov, zdržalo sa 8 poslancov. U pána Bronislava Tesaříka hlasovalo za 3 poslanci, proti 95 poslancov, zdržalo sa 33 poslancov. U pána Petra Oravca hlasovalo za 25 poslancov, proti 79 poslancov, zdržalo sa 27 poslancov.  U pána Stanislava Bajaníka hlasovalo za 4 poslanci, proti 96 poslancov, zdržalo sa 31 poslancov. U pána Vladimíra Štefka hlasovalo za 8 poslancov, proti 87 poslancov, zdržalo sa 36 poslancov. U pána Ľudovíta Števka hlasovalo za 32 poslancov, proti 68 poslancov, zdržalo sa 31 poslancov. U pána Juraja Spuchľáka hlasovalo za 1 poslanec, proti 93 poslancov, zdržalo sa 37 poslancov. U pani Kvety Škvarkovej hlasovalo za 69 poslancov, proti 43 poslancov, zdržalo sa 19 poslancov. U pána Karola Kállaya hlasovalo za 12 poslancov, proti 82 poslancov, zdržalo sa 37 poslancov. U pani Ivy Bukvovej hlasovalo za 8 poslancov, proti  84 poslancov, zdržalo sa 39 poslancov. U pána Pavla Hapáka hlasovalo za 56 poslancov, proti 54 poslancov, zdržalo sa 21 poslancov. U pána Jána Tužinského hlasovalo za 21 poslancov, proti 79 poslancov, zdržalo sa 31 poslancov. Na voľbu člena Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rozhlasovej rady zvolení pán Vladimír Talian, pán Ján Dudra a pani Elena Antalová. Ďakujem za pozornosť.
Sulík, Richard, predseda NR SR (2011-06-28):
Tak vyhlasujem rozpravu za skončenú. Pýtam sa spravodajkyne, či sa chce v rozprave vyjadriť. Nie. Prerušujem rokovanie o tomto bode programu. Nasleduje druhé a tretie čítanie o zákone z 31. mája 2011, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a ktorým sa mení zákon č. 308/2000 Z. z. o vysielaní a retransmisii, vrátenom prezidentom Slovenskej republiky na opätovné prerokovanie Národnou radou Slovenskej republiky. Materiál má parlamentnú tlač 429. Poprosím pána poslanca Galbavého, ktorý je spoločný spravodajca z výboru pre kultúru a médiá, aby informoval Národnú radu o výsledku prerokovania vráteného zákona vo výboroch. Nech sa páči. [Rokovanie o zákone z 31. mája 2011, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) a ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 429.]
Laššáková Jana, podpredsedníčka NR SR (2015-04-15):
Pán poslanec, prosím vás, reagujete na predrečníka!
Kyselica, Lukáš, poslanec NR SR (2022-06-23):
Hlasovanie bude dnes o jedenástej hodine.
Suja, Miroslav, poslanec NR SR (2021-02-04):
Ďakujem za slovo. Ja by som chcel len, aby zaznela jedna vec, že lístky, ktoré sa používajú v areáloch závodov, to nie sú gastrolístky, lebo už som mal také, spätnú väzbu, či to platí aj na toto. Tie sa normálne budú používať, lebo, poviem príklad, jeden zamestnávateľ má jedáleň a ostatné firmy, ktoré sú v danom závode, používajú lístky medzi sebou. Takže tohto sa to netýka. To mi prišlo mailom, tak preto som to potreboval povedať. A takisto sa nemusia báť zamestnávatelia alebo že nemusíme sa my báť, že zamestnávatelia budú nejako veľmi zahltení touto prácou, lebo tam je tá viazanosť, ako bolo povedané, 12 mesiacov alebo raz ročne, a to je prijateľné pre podnikateľov, takže tohto sa takisto nemusíme báť. Len to som chcel.
Glváč, Martin, podpredseda NR SR (2016-11-23):
Ďakujem. S faktickými poznámkami traja poslanci. Ukončujem možnosť sa prihlásiť. Nech sa páči, pán poslanec Laurenčík.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 136, za 49, proti 4, zdržalo sa 83. Návrh schválený nebol.
Jurinová, Erika, podpredsedníčka NR SR (2012-10-24):
Ďakujem pánovi poslancovi. Na vaše vystúpenie neregistrujem žiadne faktické poznámky. Prosím teda ďalšieho prihláseného, pána poslanca Igora Matoviča.
Paška, Pavol, predseda NR SR (2013-03-26):
Hlasujeme. (Hlasovanie.) 135 prítomných, 77 za, 37 proti, 21 sa zdržalo. Schválili sme návrh novely zákona č. 274/2009 Z. z. o poľovníctve a o zmene a doplnení niektorých zákonov v znení zákona č. 72/2012 Z. z. a o zmene a doplnení zákona č. 326/2005 Z. z. o lesoch. Pán poslanec Andreánsky uvedie hlasovanie v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov . Je to tlač 305.
Laššáková, Jana, podpredsedníčka NR SR (2013-09-19):
Na vystúpenie pána poslanca nie sú faktické poznámky. Nech sa páči, pán poslanec Fecko.
M. Hort, podpredseda NR SR: (2007-10-19):
Teraz požiadam spravodajkyňu, ktorú určil navrhnutý gestorský výbor, ktorým je ústavnoprávny výbor nášho parlamentu, pani poslankyňu Katarínu Cibulkovú, aby predniesla úvodnú spravodajskú informáciu. Nech sa páči, pani poslankyňa.
M. Číž, podpredseda NR SR: (2008-07-01):
(Hlasovanie.) Prítomných 137 poslancov, za návrh 55 poslancov, proti 58 poslancov, zdržalo sa 21 poslancov, nehlasovali 3 poslanci. Konštatujem, že Národná rada nebude pokračovať v rokovaní o tomto návrhu zákona. Teraz prosím spravodajcu z výboru pre financie, rozpočet a menu pána poslanca Jozefa Mikuša, aby uviedol hlasovanie v prvom čítaní o návrhu poslankyne Národnej rady Slovenskej republiky Ivety Radičovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov v znení neskorších predpisov (tlač 675). Nech sa páči, máte slovo, pán poslanec.
Galek, Karol, poslanec NR SR (2019-02-08):
Ďakujem pekne. No, väčšina tých pripomienok sa točila práve okolo toho spolitizovania celej tej jeho voľby. Ale ja som práve upozorňoval na to vytváranie rôznych extra pravidiel a tančekov okolo osoby Roberta Fica. Úprimne, myslím si, že on sám a aj vy všetci, ktorí ste sa za to zasadili, ste mu naozaj urobili iba medvediu službu, pretože Robert Fico sa týmto zaradil na zoznam takých tých nadľudí, akých sme tu už v politike v minulosti mali, či už to bol Vladimír Mečiar, Ivan Lexa. Jednoducho toto sú ľudia, ktorí dlhodobo fungovali v nejakom špeciálnom režime a dodnes chodia kanálmi. Ja sa pýtam, toto ste si pripravili pre svojho predsedu? Pre toho, ktorý je dlhodobo najobľúbenejší politik, ktorý vás doviedol k tomuto víťazstvu? A chcem sa teda v tejto súvislosti opýtať. Kde je pán Robert Fico? Prečo sa dodnes tu neukázal, prečo sa neobhajuje sám? Čo je toto za právnika? Pán Tomáš, to vy zaňho budete chodiť aj na Ústavný súd a rozhodovať o ňom? (Reakcie z pléna.) Takže je toto, je toto pre mňa veľmi záhadné. Ale koniec koncov pán Robert Fico sa rovnako správa aj na hospodárskom výbore, ktorého je riadnym členom a na ktorého ani jednom rokovaní sa do dnešného dňa ani jeden jediný raz neobjavil. Ani v pléne nevystupuje. A, pán Tomáš, vy ste hovorili o tom, že pán Fico roztrhal faktúry a vďaka nemu majú ľudia dnes nižšie ceny energie. Ale toto nebolo vďaka Robertovi Ficovi. Toto bolo vďaka opozícii a tlaku verejnosti. Robert Fico sa pána Holjenčíka a toho stavu, ktorý tam nastal, zastával do poslednej možnej chvíle.
O. Nachtmannová, poslankyňa: (2008-02-14):
Vidím, že moje vystúpenie vyvolalo veľký záujem, ja si myslím, že som to postavila všetko na faktických údajoch, ekonomických parametroch, citovala som anglického autora, takže skutočne mojím vystúpením som chcela iba k tomu „a“ dodať aj to „b“. Ďakujem. (Potlesk.)
Gibalová, Monika, poslankyňa NR SR (2013-05-29):
Ďakujem pekne. Pani predsedajúca, vážené dámy, vážení páni, návrh novely zákona, ktorým sa mení a dopĺňa zákon o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov, zakotvuje obciam najneskôr 15 dní pred dňom volieb doručiť zoznam kandidátov voličom samosprávneho kraja. Dnes platný zákon o voľbách do orgánov samosprávnych krajov neustanovuje povinnosť obce zabezpečiť doručenie zoznamu kandidátov každému voličovi samosprávneho kraja, ukladá iba povinnosť uverejniť zoznam kandidátov spôsobom v mieste obvyklým najneskôr 15 pred dňom konania volieb. Aktívne využitie volebného práva je najzákladnejšou formou účasti občana na riadení verejného života. Zaručuje to Ústava Slovenskej republiky v článku 30: „Občania majú právo zúčastňovať sa na správe verejných vecí priamo alebo slobodnou voľbou svojich zástupcov.“ Podľa odkazu ústavy výkon volebného práva ustanoví zákon. A v prípade volieb do vyšších územných celkov je to zákon č. 303/2001 Z. z. o voľbách do orgánov samosprávnych krajov. Voliči priamo rozhodujú o tvorbe zastupiteľského orgánu vyššieho územného celku, a tak sa zúčastňujú na riadení verejného života samosprávneho kraja. Podstata priamosti spočíva v tom, že volič sa zúčastňuje na voľbách osobne, bez sprostredkovateľa a vo vyhradenom priestore upravuje hlasovacie lístky. Pre uplatnenie tohto mechanizmu je žiaduce, aby sa volič oboznámil so zoznamom kandidátov v stanovenej lehote pred dňom volieb a rozhodol sa pre konkrétnu voľbu skôr ako v deň volieb za plentou vo vyhradenom priestore. Možnosť oboznámiť sa so zoznamom kandidátov uverejneným spôsobom v mieste obvyklým v zákonom určenej lehote je podľa nášho názoru nepostačujúce a veľmi často z rôznych dôvodov aj nemožné. Uplatnenie práva voliča zoznámiť sa v primeranom čase so zoznamom kandidátov spôsobom, ktorý mu zabezpečí včas sa rozhodovať o svojej voľbe, je nadradené nad argumentáciu ekonomických dôvodov pre zvýšené finančné výdavky verejnej správy po prijatí navrhovanej zmeny zákona. Tento návrh novely zákona upravuje podmienky výkonu volebného práva podobne, ako to ustanovuje zákon o voľbách do Národnej rady Slovenskej republiky alebo zákon o voľbách do Európskeho parlamentu. Pre tento návrh zákona, pre túto zmenu sme sa rozhodli na základe iniciatívy alebo upozornenia občanov. Priznám sa, že nebol to náš vlastný nápad, ale bol to nápad, podnet občanov, ktorí nás žiadali a prosili, boli to najmä starší alebo postihnutí občania, že chcú sa takýmto spôsobom zúčastniť na voľbách aj do orgánov samosprávnych krajov, ako sa zúčastňujú na voľbách do parlamentu, že majú možnosť v danej určenej dopredu lehote včas, doma, v pohodlí domova si preštudovať zoznam kandidátov. Táto pripomienka občanov stojí za to, aby sme si ju všimli, preto sme to pretransformovali do tejto novely, ktorú predkladáme. A z tohto dôvodu vás prosím, aby ste túto novelu podporili. Ďakujem, pani predsedajúca, skončila som.
Viskupič, Jozef, poslanec NR SR (2011-05-27):
Ďakujem, pán predsedajúci. Pán kolega, ja som počúval prejav, okrem procedurálneho návrhu na vrátenie zákona na prepracovanie som čakal teda, keďže som si písal nejaké poznámky a viac-menej sa mi to, tie výhrady smerovali k obligatórnosti, že predložíte teda nejaký konkrétny pozmeňovák. A som teda mierne sklamaný, lebo myslím si, že ak na základe toho, že ste to rozpracovali dosť dopodrobna, že by som videl teda tú vašu predstavu v zmysle toho pozmeňováka, čo je teda pre mňa trošička sklamaním. Ďakujem.
Laurenčík, Milan, podpredseda NR SR (2021-03-18):
Pán podpredseda, teda pán poslanec Marián Viskupič, nech sa páči, procedurálny návrh.
M. Číž, podpredseda NR SR: (2007-10-25):
Teraz opäť prosím spoločného spravodajcu, predsedu výboru pre financie, rozpočet a menu, aby informoval Národnú radu o výsledku prerokovania tejto správy vo výboroch. Máte slovo, pán predseda.
K. Tóthová, poslankyňa: (2001-09-11):
I. Presperín, podpredseda NR SR: Páni poslanci, žiadam vás, aby ste prišli do rokovacej sály. Žiadam vás, aby ste prišli do rokovacej sály, budeme hlasovať o procedurálnom návrhu, ktorý podala pani poslankyňa Tóthová, zároveň pán poslanec Slafkovský. Žiadam vás, aby ste prišli do rokovacej sály. (Pauza pre nedostatočný počet poslancov v rokovacej sále.) I. Presperín, podpredseda NR SR: Páni poslanci, žiadam vás, aby ste prišli do rokovacej sály na hlasovanie o dvoch procedurálnych návrhoch, a to pána poslanca Slafkovského a pani poslankyne Tóthovej. Nech sa páči. Prosím, keby ste prišli do rokovacej sály. (Pokračovanie pauzy pre nedostatočný počet poslancov v rokovacej sále.) J. Migaš, predseda NR SR: Panie poslankyne, páni poslanci, preruším rokovanie Národnej rady na 30 minút. (Prerušenie rokovania o 16.28 hodine.) (Pokračovanie rokovania o 17.03 hodine.) J. Migaš, predseda NR SR: Panie poslankyne, páni poslanci, prosím vás, aby ste prišli do rokovacej miestnosti, budeme pokračovať v 51. schôdzi. Vážené panie poslankyne, vážení páni poslanci, žiadam vás, aby ste prišli do rokovacej miestnosti. Prerušíme rokovanie o bode programu, ktorým sú skrátené konania v súvislosti s reformou verejnej správy. Bude podaná informácia ministra zahraničných vecí o aktuálnej situácii v Spojených štátoch amerických, potom prijmeme určité stanovisko k tomu a potom by sme pravdepodobne prerušili túto schôdzu do zajtra do 9.00 hodiny. Takže žiadam vás, aby ste prišli do rokovacej miestnosti. (Reakcia z pléna.) Pani poslankyňa, nerokujeme ešte. Panie poslankyne, páni poslanci, budeme pokračovať v 51. schôdzi. Prerušujem rokovanie o skrátených legislatívnych konaniach spojených s reformou verejnej správy a odporúčam, aby sme vypočuli si aktuálnu informáciu ministra zahraničných vecí k tragickým udalostiam v Spojených štátoch amerických. Nech sa páči, pán minister, máte slovo.
P. Paška, predseda NR SR: (2007-09-12):
(Hlasovanie.) 140 prítomných, 80 za, 5 proti, 53 sa zdržalo, 2 nehlasovali. Konštatujem, že sme postúpili návrh zákona do druhého čítania.
Blaha, Ľuboš, poslanec NR SR (2020-07-14):
Ďakujem pekne. Pani poslankyňa, aj vy ste potvrdili, že toto je účelový zákon lex Tomanová a myslím si, že by ste mali byť v tomto smere veľmi, veľmi ostražití, pretože toto jednoznačne pôjde na Ústavný súd. Toto, ak pani prezidentka nedá túto skrátenú legislatívnu normu na Ústavný súd, ale dala tam trináste dôchodky, tak to politicky nerozchodí. Toto je jasné zneužitie, flagrantné zneužitie legislatívneho procesu. Ešte raz. Vy nemôžete kvôli tomu, že sa vám nepáči nejaká osoba na čele úradu, ktorý nemá rozhodovacie kompetencie, prijať v skrátenom legislatívnom konaní možnosť, aby ste si ju v parlamente mohli odvolať. Takto to v demokraciách jednoducho fungovať nemôže. Viete, ja som veľmi zvedavý aj na to, čo povie Ústavný súd na zjavnú retroaktivitu, pretože vy keď si teraz zabezpečíte nejaký dôvod, že parlamentná väčšina môže kohokoľvek kedykoľvek odvolať, že sa odvolá na nejakú nezávislosť, to je veľmi vágny pojem, no tak potom takýmto spôsobom môžte spätne odvolávať kohokoľvek a porušiť nezávislosť akéhokoľvek úradu. To bude policajný prezident, samozrejme, to už aj je, prokuratúra, sudcovia a budete odvolávať jedného po druhom, pokiaľ nebudú skákať tak, ako vy pískate. Ale veď takto to nemôže fungovať! Musia byť nezávislé orgány. Nemôžu byť závislé od parlamentnej väčšiny. Vy sa nemôžete rozhodnúť, že v tomto konkrétnom prípade, lebo dajme tomu pani poslankyňa tam bude mať dieťa, tak ona sa tu dohodne s kamarátmi a odvolajú komisára alebo komisárku len preto, lebo nerobí to, čo ona od neho chce. Takto to môže skončiť. A veď to je veľmi nebezpečný precedens aj do budúcnosti. Takže ešte raz. Pani poslankyňa, povedzte mi, akým spôsobom pani Tomanová porušila ľudské práva a akým spôsobom hrozí, že poruší ľudské práva, keďže nemá žiadne rozhodovacie právomoci, lebo to je podmienkou na to, aby ste prijali skrátené legislatívne konanie. Ak takýto prípad nenájdete, tak len potvrdzujete, že toto je čisto účelové zneužitie zákona. Ďakujem pekne.
Figeľ, Ján, podpredseda NR SR (2013-06-21):
S ďalšou faktickou Helena Mezenská.
V. Veteška, podpredseda NR SR: (2007-12-11):
Teraz dávam slovo spoločnému spravodajcovi pánovi poslancovi Danielovi Lipšicovi.
Pellegrini, Peter, podpredseda NR SR (2020-09-22):
Evidujem piatich s faktickým poznámkami. Ako prvý, pán poslanec Blaha, nech sa páči.
Bugár, Béla, podpredseda NR SR (2016-09-20):
Pani poslankyňa Grausová, nech sa páči, môžete hovoriť.
Jurinová, Erika, podpredsedníčka NR SR (2012-10-29):
Pán poslanec Pollák.
Sulík, Richard, predseda NR SR (2011-06-02):
S faktickou poznámkou sa prihlásili dvaja poslanci. Uzatváram možnosť. Slovo má pán poslanec Viskupič.
M. Urbáni, poslanec: (2006-12-12):
Čo sa týka Úradu pre dohľad, v tejto miestnosti som hovoril, že ten úrad je zbytočný a pokladám ho za zbytočný dodnes. Bolo by ho treba zrušiť, 400 mil. iniciálne náklady, 300 mil. ročné prevádzkové náklady, to sú peniaze zdravotného poistenia vyhodené do vzduchu. Pri dobrom informačnom systéme celoslovensky pokrytom v reálnom čase nám netreba takýto úrad. Opakujem len to, čo som tu už povedal. Čo sa týka zdravotných poisťovní, čo hovorí aj pán minister, čo hovoria aj iní, aj tu som povedal a zopakujem to znovu, ak nebudú zdravotné poisťovne pripravené, nepripravia nový produkt, nebudú vedieť získavať viac peňazí do systému cez 2. a 3. pilier, tak nieže mi treba jedna zdravotná poisťovňa, netreba mi ani jedna zdravotná poisťovňa, poctivejšie a spravodlivejšie rozdelím tie peniaze medzi poskytovateľov zdravotnej starostlivosti. Čiže ide o to, nájsť dobrý systém. Sme za pluralitu, ale treba vytvoriť systém, aby to fungovalo, aby zdravotné poisťovne konečne začali robiť to, čo sa pôvodne myslelo, keď sa na Slovensku zakladali. A keď sa ich zakladalo viacej, bolo to, aby bola konkurencieschopnosť, aby poskytovali produkty, aby získavali, ale nie aby podvádzali chudobných ľudí, Rómov a kadekoho, ktorí nemajú právne vzdelanie. Čiže zdravotné poisťovne musia zlepšiť svoju kvalitu. Ďakujem všetkým za pripomienky. K pánovi Kužmovi. Tu socializmus sa, myslím, nezavádza ani nebude zavádzať, ale kontrola musí byť. Ďakujem pekne.
Ďuriš Nicholsonová, Lucia, podpredsedníčka NR SR (2018-05-18):
Vážené panie poslankyne, vážení páni poslanci, budeme pokračovať verejnou časťou 31. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Antošová, pani poslankyňa Cigániková, pán poslanec Krajčí, pani poslankyňa Pčolinská, pani poslankyňa Sárközy, pani poslankyňa Smolíková, pán poslanec Suchánek, pani poslankyňa Vaľová a pán poslanec Žarnay. Pokračovať budeme v prerušenom rokovaní v prvom čítaní o návrhu poslancov Zemanovej, Pavelku a Cigánikovej na vydanie zákona o Žitnom ostrove pod tlačou 922. Včera bola rozprava vyhlásená za skončenú, ale viem, že o záverečné slovo požiadala pani navrhovateľka, nech sa páči, máte slovo. (Reakcia z pléna.) Tak poďme bez spravodajcu. Nech sa páči, pani poslankyňa Anna Zemanová so záverečným slovom. [Pokračovanie rokovania o návrhu poslancov Národnej rady Slovenskej republiky Anny Zemanovej, Radoslava Pavelku a Jany Cigánikovej na vydanie zákona, ktorým sa vyhlasuje Chránená vodohospodárska oblasť Žitný ostrov a ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (zákon o Žitnom ostrove) , tlač 922.]
Zajac, Pavol, poslanec NR SR (2015-09-17):
Pán minister, ja sa tu s vami nebudem naťahovať o tom, aké sú priority vlády. Ak by to bola priorita vlády, tak by na to našla peniaze, tak ako našla peniaze na prvý, druhý a neviem ešte koľký sociálny balíček. Ale inak skúsim vám to povedať. Každý rok pri štátnom rozpočte na jeseň sa tu bavíme aj o desiatkach tisíc eur. Vy pripravujete obchvat Bratislavy, vykupujete pozemky, za stámilióny pripravujete stavebné povolenia a v súťažnom dialógu práve rokujete so štyrmi firmami s tým, ktorá z nich postaví a bude prevádzkovať tento obchvat 30 rokov, čo nás bude stáť miliardy. A Národná rada Slovenskej republiky k tomu sa nemá vôbec dneska podľa vás vyjadrovať. O výhodnosti tohto projektu sa v štúdii píše o tom, že sa začne stavať cez PPP projekt o sedem rokov skôr aj o sedem rokov sa skôr spustí do výstavby. A toto je vo vašej štúdii ocenené ako 1 mld. prínosu. Ale v tej štúdii to vôbec nie je jasné, ako ste dospeli k tej jednej miliarde. Prečo nechce vaše ministerstvo zverejniť, ako dospelo k tejto úspore jednej miliardy alebo, inak povedané, kedy zverejníte, ako ste dospeli k tejto jednej miliarde? Ja si myslím, že skládky cez PPP projekt v budúcnosti sa budú platiť z verejných zdrojov, a preto občania, médiá, verejnosť majú právo vedieť, ako ste teda dospeli k týmto výpočtom. A, mimochodom, aj preto to majú právo vedieť, a je tu veľké podozrenie, lebo za vašej prvej vlády, v ktorej ste boli ministrom financií, keď ste pripravovali PPP projekt, tak jeho výhodnosť na vláde bola obhajovaná sfalšovanými dokumentmi. Tak preto dneska má verejnosť právo vedieť, ako vy ste v tejto štúdii dospeli ku tej jednej miliarde.
Bugár, Béla, podpredseda NR SR (2019-06-25):
Pán poslanec Tomáš.
J. Ivančo, poslanec: (2007-02-07):
A takisto si myslím, že anulujeme jej návrhom § 21a v písm. b), a to je – priestupku sa dopustí každý, kto zapríčiní porušenie práva na sprístupnenie informácie, lebo opäť sa príslušný úrad odvolá na znenie podľa pani poslankyne Angyalovej § 14 ods. 2. Žiadosť bola nerozumná. Na záver chcem uviesť jednu vetu, ktorú som chcel použiť aj vo svojej faktickej poznámke. Návrh stavia úrad nad záujmy občanov a ja si spomínam na predvolebné bilbordy strany SMER. Ten bilbord bol veľmi pekný veľmi krikľavou farbou a mal veľmi zaujímavý reklamný slogan: Smerom k ľuďom. Pýtam sa vás, to skutočne si myslíte, že tento návrh je smerom k ľuďom alebo smerom k úradom? Ďakujem pekne. (Potlesk.)
Kollár, Boris, predseda NR SR (2021-09-28):
S ďalšou faktickou poznámkou vystúpi pán poslanec Blaha.
K. Tóthová, poslankyňa: (2002-03-19):
Vážení, vy si neuvedomujete ako vládna koalícia, že zákony, každá veta sa týka množstva občanov a mení ich život? Vy to hádžete raz na tú stranu, raz áno, raz nie a tu prednesené zmeny majú zase podstatný vplyv. Takže je mi veľmi smutno, že legislatíva, ktorá je jedným z významných nástrojov riadenia, je braná tak povrchne a že si neuvedomujete, čo v štáte spôsobujú takéto zmeny. Pretože opakujem, prednesené zmeny boli podstatné. Podstatným spôsobom menia a idú znovu od vlády, ktorá nedávno prijala niečo úplne iné. Tak vlastne má znalosť vôbec?
Pčolinský, Peter, podpredseda NR SR (2022-12-01):
Ďakujem pekne, pán minister. Ja ďakujem za záujem pánovi poslancovi Galekovi s faktickou poznámkou, ale nakoľko pán minister vystupuje v záverečnom slove, nie je v zmysle rokovacieho poriadku možné reagovať faktickou poznámkou. Ďakujem za pochopenie. Pán spravodajca, máte záujem vystúpiť ešte? Nemáte. Dávam teraz päťminútovú prestávku, prerušujem rokovanie o tomto bode programu a budeme hlasovať o 12.36 h. (Reakcie z pléna.) Päťminútová prestávka, čiže 12.36 h hlasujeme. Boli sme požiadaní poslancami, aby sme dali päťminútovú pauzu, aby dobehli z kancelárií. (Prestávka.)
M. Číž, podpredseda NR SR: (2009-12-02):
Prerušujem rokovanie o tomto bode programu. Teraz pristúpime, vážené kolegyne, kolegovia, k sérii štyroch návrhov na vyslovenie súhlasu Národnej rade k jednotlivým dohovorom. Na návrh spoločného spravodajcu aj navrhovateľa by sme to robili tak, že pani ministerka by uviedla všetky štyri zmluvy a spravodajca by potom podal spravodajskú správu k všetkým štyrom. Ja si ich teda pre zápis musím, mám takú povinnosť, uviesť. Tak ich prečítam. Takže budeme teraz rokovať o návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o podpornom rámci pre bezpečnosť a zdravie pri práci č. 187 z roku 2006 Slovenskou republikou (tlač 1317). Správa výborov má tlač 1317a. Ďalej to je návrh na vyslovenie súhlasu Národnej rady Slovenskej republiky s Dohovorom Medzinárodnej organizácie práce o skončení zamestnania z podnetu zamestnávateľa č. 158 z roku 1982 Slovenskou republikou (parlamentná tlač 1318). Správa výborov má tlač 1318a. Tretím je návrh na vyslovenie súhlasu Národnej rady Slovenskej republiky s Dohovorom Medzinárodnej organizácie práce o ochrane práva organizovať sa a o postupoch pri určovaní podmienok zamestnania vo verejnej službe č. 151 z roku 1978 Slovenskou republikou (tlač 1319). Správa výborov má tlač 1319a. A štvrtým je návrh na vyslovenie súhlasu Národnej rady Slovenskej republiky s Dohovorom Medzinárodnej organizácie práce o súkromných agentúrach zamestnania č. 181 z roku 1997 Slovenskou republikou . Návrh vlády má tlač 1320 a správa výborov má tlač 1320a. Takže vás poprosím, pani ministerka, aby ste návrhy na súhlas s týmito štyrmi dohovormi uviedli.
Laššáková, Jana, podpredsedníčka NR SR (2012-05-03):
S faktickou poznámkou pán poslanec Senko.
P. Hrušovský, predseda NR SR: (2004-12-15):
Ľ. Lintner, poslanec: Ďakujem pekne za slovo, pán predseda. Vianočné dni sú spojené so zrodom života, ten je spojený s nevinnosťou, chcel by som, aby aj naša práca bola bez podrazov, korektná a priama. Ďakujem pekne. Za poslanecký klub Aliancie želám všetkým kolegom a kolegyniam krásne prežitie Vianoc a všetko najlepšie do nového roku. (Potlesk.)
Kamenický, Ladislav, poslanec NR SR (2023-01-26):
Ja hovorím o obsahu, vy ani neviete, o čom ide človek hovoriť a už ma prerušíte. To jak toto chcete fungovať? (Reakcia z pléna.) Viete o tom, o čom idem rozprávať, pán podpredseda? Neviete. Neviete, o čom idem rozprávať, prečo ma prerušujete? Ešte raz si poprosím čas. (Reakcia z pléna.) Bolo... Ešte raz si poprosím čas. (Reakcia z pléna.) Môžem dorozprávať to, čo som chcel povedať?
Pellegrini, Peter, predseda NR SR (2024-02-08):
Prosím, prezentujme sa a hlasujme o bode č. 173 druhého pozmeňujúceho návrhu poslanca Galka. (Hlasovanie.) Prítomných 118, za 12, proti 77, zdržalo sa 29. Tento návrh sme neschválili.
Hrušovský, Pavol, podpredseda NR SR (2010-10-20):
Páni poslanci, otváram rozpravu. Prihlášky som písomné nedostal, ústne sa do rozpravy nehlási nik z prítomných poslancov, preto vyhlasujem rozpravu za skončenú a rokovanie o tomto bode programu za prerušené. Pristúpime teraz k tajnému hlasovaniu, ktoré vykonáme na dvoch hlasovacích lístkoch. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete. Pri voľbe predsedu dozornej rady fondu je platný ten hlasovací lístok, na ktorom je označená alternatíva „za“ najviac u jedného kandidáta. Pri voľbe kandidátov na sudcov disciplinárneho súdu je platný ten hlasovací lístok, na ktorom je označená alternatíva „za“ najviac u 12 kandidátov. Neplatný je ten hlasovací lístok, ak pri niektorom mene nie je voľba označená alebo ak je hlasovací lístok menený alebo doplňovaný. Otváram, páni poslanci, týmto tajnú voľbu. Prosím, aby vykonali tajnú voľbu najskôr overovatelia a potom poslanci Národnej rady. Vyhlasujem prestávku do 18.00 hodiny. (Akt tajného hlasovania.)
Hrnčiar, Andrej, podpredseda NR SR (2016-04-26):
Ďakujem. S reakciami na faktické poznámky pán poslanec Lukáč.
Lehotský, Tomáš, poslanec NR SR (2022-02-08):
Ďakujem veľmi pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c zákona o rokovacom poriadku prerokovať predložený návrh zákona v druhom čítaní.
P. Paška, poslanec: (2004-02-05):
Som nesmierne rád, že všetci túto koncepciu chvália, len škoda, že všetci tí, ktorých sa to týka, ju skôr kritizujú. Ale dovoľte, aby som položil otázku doplňujúcu. Myslím si, že zvládanie legislatívneho procesu je asi najväčší kameň úrazu v rezorte zdravotníctva a najmä u pána ministra. Nakoniec, napriek argumentom, ktoré tu zazneli, je jasné, že tento proces nezvláda, ako príklad uvádzam niektoré lapsusy, skrátené legislatívne konania, neschopnosť interrezortnej koordinácie. Príklad - pri zákone o Sociálnej poisťovni sa nezobralo na zreteľ, kto bude platiť kúpeľnú starostlivosť a slovenské kúpele sú dnes v katastrofálnom kolapse. Veľmi zaujímavým príkladom je, keď Národný úrad práce nebol schopný zabezpečiť platby. Chcem sa opýtať, ak nesplní legislatívny plán práce pán minister ani v apríli tohto roku, vyvodíte z toho ... (Prerušenie vystúpenia časomierou.)
Paška, Pavol, predseda NR SR (2012-06-19):
Takže nemáme o čom hlasovať, budeme pokračovať. Uzatvorili sme rozpravu. Ešte pán poslanec Přidal procedurálny návrh. Nech sa páči.
Paška, Pavol, predseda NR SR (2012-12-18):
Hlasujeme o návrhu z rozpravy nepokračovať o, nepokračovať v rokovaní o tomto návrhu zákona. (Hlasovanie.) 139 prítomných, 65 bolo za, 73 proti, 1 nehlasoval. Tento návrh sme neschválili.
Bugár, Béla, podpredseda NR SR (2016-10-27):
Na vystúpenie pani poslankyne s faktickou poznámkou ako jediná pani poslankyňa Jurinová. Končím možnosť sa prihlásiť do faktickej. Pani poslankyňa, máte slovo.
Glváč, Martin, podpredseda NR SR (2018-12-05):
Ďakujem. S reakciou pani poslankyňa Grausová.
Mikloško, Jozef, poslanec NR SR (2014-11-08):
Ďakujem. Ja ďakujem aj pánovi Miškovovi za, by som povedal, konštruktívny a pekný príhovor, prekvapujúco sa vymykal z iných. A hodnotím aj to gesto, že, voči pani podpredsedníčke parlamentu, že jej dal orchideu. Lebo orchidea je symbolom, teda je tuším šesťtisíc druhov orchideí na svete, a je symbolom krásy, ale aj jedinečnosti. Aj u ľudí je to tak, že sme veľmi rozmanití, aj keď, žiaľ, málokedy jednotní. Aj keď nie je to tragédia. Prispeli k tomu aj ten prvý prejav, ktorý bol, by som povedal, až príliš tvrdý, by som povedal, nehodný prvého prejavu. A potom jeho odpoveď bola tiež asi taká, pána premiéra, že áno, vy ste nás nachytali na hruškách, ale my sme vás nachytali na slivkách v minulosti. Ale nechcem sa k tomu vracať. Ja chcem povedať, že je November, je 25. výročie. Priznám sa, že to bol môj najšťastnejší mesiac v živote, už šťastnejší nebude, alebo krajší. A vtedy práve to nastalo, že ľudia úplne rôznych názorov sa zjednotili, asi rok ťahali za jeden koniec, potom neskôr sa rozišiel každý za svojimi hodnotami. Ani to nebola žiadna tragédia, ale stálo to za to. A mrzí ma, že teda teraz, keď sa blíži to výročie, akože 25. výročie, mali by sme skôr porozmýšľať, čo sme za tých 25 rokov prežili, čo spravili dobré, čo zlé, a bez nejakej zášte, je to tak, tak to bolo. Sme teraz rozštiepení a rozvadení, ako sme už dávno neboli. Čiže ja si myslím, že Slovensku pomôže ten, ktorý sa ho bude snažiť zjednotiť. A to v tejto rozprave, žiaľ, postrádam. Ďakujem.
Hort, Milan, podpredseda NR SR (2011-05-19):
Ďakujem, pán minister. Musíte ešte vydržať chvíľu, lebo pravdepodobne pán poslanec chce dať doplňujúcu otázku. Nech sa páči.
Štefanec, Ivan, poslanec NR SR (2013-12-03):
Ďakujem pekne, pán podpredseda. Vážené kolegyne, vážení kolegovia, pán minister, ja som sa dozvedel tiež len dnes, že pán minister financií, že je chorý. Tak mu želám skoré uzdravenie. Verím, že do rozpočtu sa to podarí, pretože ozaj čaká nás, verím, že obsahová diskusia, na ktorú sa úprimne tešíme, pretože je aj potrebná. Je to zákon roka a tam bude naozaj o čom. Ale chcem veľmi krátko zopár poznámok k tejto správe. Predovšetkým, pán minister, myslím si, že tá správa je obsahovo dobrá aj prehľadná. Musím povedať, že je lepšia ako pred rokom. A ja som to povedal už aj na výbore, keď sme ju preberali, na výbore pre európske záležitosti, že oceňujem kvalitu informácií, pretože postupne sa z tejto správy dá dozvedieť viac než pred rokom. A to je dobre. Čo sa týka ale obsahu, chcem upozorniť na jeden veľmi, veľmi zaujímavý fakt, ktorý sa objavuje v tejto správe, a to je, na konsolidačné úsilie. Aj táto správa potvrdzuje, že za rok 2012, za takmer celý rok, kedy bola pri moci vláda jednej strany, tak táto vláda nekonsolidovala. Konsolidačné úsilie je vyčíslené za rok 2012 0,0. Je to jasné, čierne na bielom v tomto prípade, v tejto správe. Dozvedáme sa z týchto údajov, kým za rok 2011 sme konsolidovali vo výške 2,6 %, za rok 2012 nula. Inými slovami, kým predchádzajúca vláda naozaj šetrila, súčasná tak nerobí a robí len a len jednorazové opatrenia pre zlepšenie deficitu, bohužiaľ, len opatrenia, ktoré dopadajú na občanov: zvýšenie daní, zvýšenie odvodov, zvýšenie poplatkov, ktoré zhoršuje situáciu občanov. Ale tieto opatrenia nie sú udržateľné. Aj toto sa dá dočítať z údajov, ktoré boli predložené. Ďalšiu poznámku chcem povedať, čo sa týka pohľadávok Slovenskej republiky, pretože vidíme, že ten stav pohľadávok sa nejako významne nemení. Aj v správe je uvedené, že presahuje táto úroveň 226 mil. eur a len dve krajiny tvoria podstatnú časť, takmer výlučnú časť týchto pohľadávok, je to Kuba, viac než 112 mil. eur, a bývalá zväzová republika Juhoslávia cez 71 mil. eur. Hovorím to preto, pretože sa jedná o obrovský obnos peňazí, a hovorím to aj preto, aby som zvýraznil pozornosť a potrebu jednať jednak pre ministerstvo financií, pre ministerstvo zahraničných vecí a európskych záležitostí, ale aj pre celú vládu, aby sa sústredili na vymáhanie pohľadávok, teda, jednoducho povedané, na vymáhanie slovenských dlhov, ktoré stále máme v zahraničí. Je to dôležité, pretože pokiaľ budeme mať tieto peniaze skôr v štátnej kase, tak o to budeme, alebo budete vy, tak ako to prenášate, tú záťaž cez dane, poplatky, odvody, menej, menej zaťažovať občanov. Takže toľko na úvod a verím teda, že pri debate o štátnom rozpočte budeme môcť ísť aj do obsahových vecí, kde budeme hovoriť najmä o budúcnosti. Ďakujem.
Bublavý, Dušan, poslanec NR SR (2012-10-26):
Pán predseda, keďže sme odhlasovali pozmeňujúce a doplňujúce návrhy a všetky body zo spoločnej správy, mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní ihneď.
P. Paška, predseda NR SR: (2007-10-29):
Nech sa páči, pán poslanec Mikloš.
M. Kondrót, poslanec: (2008-07-01):
Podstatná zmena doplnení spočíva v presnom špecifikovaní jednotlivých energetických zariadení, na ktoré sa zákon o energetike vzťahuje. A to sú konkrétne elektroenergetické zariadenie, plynárenské zariadenie, potrubie na prepravu pohonných látok alebo na prepravu ropy a zariadenie na rozvod skvapalneného plynného uhľovodíka. Takéto dôsledné rozlíšenie všetkých energetických zariadení umožňuje následne v navrhovanom novom znení § 11 a v navrhovanom znení § 4 presne určiť požiadavky na obsah investičného zámeru podľa konkrétneho druhu energetického zariadenia a takisto presne určiť požiadavku na stanovisko  prevádzkovateľa príslušného konkrétneho energetického zariadenia. Tým sa zvýši vypovedacia schopnosť žiadosti a aj možnosť príslušného orgánu, ktorým je Ministerstvo hospodárstva Slovenskej republiky, riadne a detailne žiadosť posúdiť a o nej rozhodnúť. Navrhujem takisto doplnenie § 11 o nové odseky 5 a 6, preukázanie odbornej spôsobilosti žiadateľa podľa § 6 ods. 8 zákona o energetike a tiež skúseností pri prevádzke energetického zariadenia, na ktoré žiada vydanie osvedčenia. Obdobné požiadavky možno nájsť aj v iných právnych predpisoch, napr. v zákone č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých ďalších zákonov. Účelom predloženého návrhu teda nie je neodôvodnené sprísňovanie podmienok pre vydanie osvedčenia, ale spresnenie týchto podmienok, aby takéto osvedčenie dostal subjekt, ktorý  dokáže garantovať riadnu zodpovednú a starostlivú prevádzku energetického zariadenia. Aplikačná prax takisto vytvorila požiadavky aj na malú novelizáciu zákona č. 586/2001 Z. z. o regulácii v sieťových odvetviach a o zmene a doplnení niektorých zákonov, kde sú tieto zmeny požadované zapracované v spoločnej správe výborov. Vážené kolegyne poslankyne, vážení kolegovia poslanci, žiadam vás o podporu tohto návrhu zákona. Ďakujem.
Pellegrini, Peter, predseda NR SR (2015-11-26):
Prezentujme sa a hlasujme o návrhu pána poslanca Poliačika. (Hlasovanie.) Prítomných 123 poslancov, za hlasovalo 38, proti bolo 72, zdržalo sa 11 poslancov, nehlasovali 2. Tento návrh sme neschválili.
Laurenčík, Milan, podpredseda NR SR (2021-02-05):
Ďakujem. Na vaše vystúpenie neevidujem žiadnu faktickú poznámku. Ďalším rečníkom v rozprave bude pán poslanec Marian Kotleba. Nech sa páči.